  Майя Бывальцева Кезын Лып шурлэсь 500 метръем вайшурзэ сузянэз йылпумъязы. Туэ отысь сумедэз поттӥзы, ӧрзэ муромытӥзы, куашкась ярдуръёссэ юнматӥзы. Со сярысь Удмуртиысь кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. Солэн кылъёсызъя, шуръёсты но бызись ошмесъёсты сузян инкуазез утёнэн гинэ герӟаськемын ӧвӧл, со туж кулэ ке но. Эшшо одӥгез ужпум – калыкез кышкытлыклэсь утён. Та пичи шур сярысь верано ке, тулыс но зор бере ву ӝутскон дыръя со вӧзысь интые ялан ву потылӥз. Сузям бере ву ӧрысьтыз сокем уз поты. Быдэстэм ужъёс 3 гектар пала интыез вуэ улэ шедемлэсь утёзы, отын 63 адями улэ Ярослав Семёнов, Удмуртиысь кивалтэтлэн тӧроезТодэ вайытом, Лыплэсь вайшурзэ сузянэз гужем кутскизы. Ужъёсты федерал коньдэт коньдэтысь вуэм уксёен быдэстӥзы. Со сяна, «Экология» йӧскалык ӵектос улсын туэ Вавож ёросысь Ува шурлэсь 4,4 иськемзэ сузянэз йылпумъялозы, азьвылгес веразы вал, ужъёс чакламлэсь ӝоггес мыно шуыса. Валтӥсез ужпум – вулэсь ӟечлыксэ, будосъёсын но лулосъёсын югдурез умоятон.  Тегъёс: Кез Удмуртия инкуазь шуръёс ЯрославСемёнов  